Č. spisu: OU-BB-MPO-2025/000517-033 SY  
Z á p i s n i c a


z vyhodnotenia Osobitného ponukového konania, ktoré sa konalo 30.05.2025, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, k.ú. Jesenské, obec Jesenské, vedených ako:
· stavba súp.č. 44 – rodinný dom na parc. č. 81/5, zapísaná na LV č.130 – spoluvlastnícky podiel 1/1,
· pozemok CKN parc. 81/2 – zastavaná plocha a nádvorie o výmere 222 m2,
· pozemok CKN parc. 81/5 – zastavaná plocha a nádvorie o výmere 88 m2
pozemok CKN parc. 83/2 – zastavaná plocha a nádvorie o výmere 135 m2.


Nehnuteľnosti pripadli do vlastníctva štátu na základe Uznesenia Okresného súdu v Lučenci 14D/446/2021-43, Dnot 149/2021, z titulu odúmrte.  

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 41/2024 zo dňa 05.07.2024, ktorý vypracovala znalkyňa Ing.arch. Anna Václavíková, so sídlom Ul. Kláštorná 531/15, 984 01 Lučenec - Opatová. Podľa citovaného znaleckého posudku bola všeobecná hodnota týchto nehnuteľností určená na 2.440,-  €.

Ponuka na prevod správy majetku štátu iným správcom bola zverejnená 21.03.2025 v Registri ponúkaného majetku štátu. V lehote stanovenej na doručovanie ponúk t.j. od 22.03.2025 do 22.04.2025, neprejavil záujem žiadny správca.
Osobitné ponukové konanie sa uskutočnilo zverejnením v Registri ponúkaného majetku štátu, dňa 23.04.2025, s primeranou cenou 2.440,-€. Na uverejnenú ponuku sa v určenej lehote (24.04.2025 – 16.05.2025) prihlásil jeden záujemca:
· ev.č. ponuky 0047298/2025 – doručená 06.05.2025 – E.H.G., s.r.o., Stará Turá – 2.600,- €.
Komisia konštatovala, že Osobitné ponukové konanie bolo úspešné. Ponuka -	ev.č. ponuky 0047298/2025 – doručená 06.05.2025 – E.H.G., s.r.o., Stará Turá – 2.600,- €, bola vyhodnotená ako víťazná a záujemca bude oslovený na uzatvorenie kúpnej zmluvy.

Zápisnicu vypracovala: JUDr. Janka Syčová
V Banskej Bystrici, dňa 30.05.2025

Doplnenie zápisnice z 18.06.2025

Dňa 30.05.2025 bol víťazný uchádzač elektronickým podaním vyzvaný na predloženie údajov k uzatvoreniu kúpnej zmluvy v lehote 15 dní od doručenia (31.05.2025), v prípade, že údaje nepredloží bude sa toto považovať za jeho odstúpenie od úmyslu uzatvoriť kúpnu zmluvu. V stanovenej lehote neboli doručené požadované údaje. Dočasný správca bude ponuku na predaj opakovať.

Doplnenie Zápisnice vypracovala: JUDr. Janka Syčová
V Banskej Bystrici, dňa 18.06.2025

